題宣州推官廳覽翠堂
作者：文天祥
朝代：宋

paragraphs: 都官自楚産，文采光陸離。
當年從事君，如與山川期。
歲月忽巳遒，天球落塵土。
豈曰無嘉賓，過者不我顧。
誰令赤城子，發坎出方珉。
靈物必復見，其見乃以人。
回視城南端，飛甍俯蒼蒨。
物理有屈伸，流峙豈云變。
寥寥南樓月，至今有遐音。
千年一邂逅，共調風中琴。
亦欲結方軌，攬茝事幽尋。
行行且言邁，踟躕思何深。